НАРЕДБА №              
за условията и реда за изплащане на допълнително месечно възнаграждение на военнослужещите и цивилните служители от Министерството на отбраната, структурите на пряко подчинение на министъра на отбраната и Българската армия за владеене на чужди езици 
[bookmark: to_paragraph_id39218335][bookmark: to_paragraph_id31851528][bookmark: to_paragraph_id31851531][bookmark: to_paragraph_id31851533][bookmark: to_paragraph_id39218336]	Чл. 1. Тази наредба регламентира условията и редa за изплащане на допълнителното възнаграждение за владеене на чужди езици – английски, френски, руски, румънски, турски, гръцки и сръбски.
Чл. 2. Допълнителното месечно възнаграждение за владеене на чужд език е с непостоянен характер. 
	Чл. 3. Наредбата се прилага за:
1. военнослужещите от Министерството на отбраната, структурите на пряко подчинение на министъра на отбраната и Българската армия, в т.ч. и на военнослужещите, взети в разпореждане по специални щатове на министъра на отбраната, с изключение на специални щатове на министъра на отбраната №№ А-101, А-140, А-916 и А-918;
2. цивилните служители, работещи по трудово правоотношение в Министерството на отбраната, структурите на пряко подчинение на министъра на отбраната и в Българската армия, за които не се прилага Закона за държавния служител и чл. 107а от Кодекса на труда;
3. военнослужещите и цивилните служители, за които не се прилага Закона за държавния служител и чл. 107а от Кодекса на труда, в състава на многонационални формирования или които заемат длъжности в задгранично представителство на Република България, в международни организации или в други международни инициативи на територията на страната и извън нея.
Чл. 4. На военнослужещите и цивилните служители се изплаща допълнително месечно възнаграждение за владеене на чужд език, както следва:
1. при ниво на владеене на съответния език 2222, както и между 2222 и 3333 съгласно стандартизационно споразумение на НАТО STANAG 6001 – в размер на 20 (двадесет) лв.;
2. при ниво на владеене на съответния език 3333, както и между 3333 и 4444 съгласно стандартизационно споразумение на НАТО STANAG 6001 – в размер на 30 (тридесет) лв.;
3. при ниво на владеене на съответния език 4444 съгласно стандартизационно споразумение на НАТО STANAG 6001 – в размер на 40 (четиридесет) лв.
Чл. 5. Допълнителното месечно възнаграждение по чл. 4 за владеене на руски, румънски, турски, гръцки и сръбски език, се изплаща на военнослужещите и цивилните служители, назначени на длъжности в разузнавателните структурни звена, със съответното изискване за ниво на чуждоезикова подготовка в длъжностната характеристика. 
Чл. 6. Военнослужещите и цивилните служители могат да получават едновременно допълнително възнаграждение за владеене на всеки един от чуждите езици по чл. 1.
Чл. 7. Нивото на владеене на чужд език се удостоверява с удостоверение съгласно стандартизационно споразумение на НАТО STANAG 6001, като за валидно се счита последното по дата издадено удостоверение. До издаване на удостоверението, нивото на владеене на чужд език се удостоверява с извлечение от изпитния протокол от проведения изпит за владеене на чужд език съгласно НАТО STANAG 6001, издаден от съответното висше военно училище или ВА „Г. С. Раковски“. 
	Чл. 8. Допълнителното възнаграждение по чл. 4 и чл. 5 не се изплаща за времето на:
1. ползване на отпуск поради бременност и раждане по чл. 163 от Кодекса на труда;
2. ползване на отпуск за отглеждане на дете до 2-годишна възраст по чл. 164 от Кодекса на труда или на отпуск при смърт или тежко заболяване на родител по чл. 167 от Кодекса на труда;
3. ползване на отпуск за отглеждане на дете, настанено при близки и роднини или в приемно семейство по чл. 164а от Кодекса на труд;
4. ползване на отпуск от бащата за отглеждане на дете до 8-годишна възраст по чл. 164в от Кодекса на труда;
5. ползване на отпуск при осиновяване на дете до 5-годишна възраст по чл. 164б от Кодекса на труда;
6. ползване на неплатен отпуск независимо от основанието за ползването му;
7. отстраняване от длъжност;
8. отклонение от военна служба.
Чл. 9. (1) Допълнителното месечно възнаграждение по чл. 4 и чл. 5 се изплаща на основание заповед на командира (началника) на съответното военно формирование, ръководителя на съответната структура на пряко подчинение на министъра на отбраната, за администрацията на Министерството на отбраната – на министъра на отбраната или оправомощено от него лице, a за лицата по чл. 3, т. 1 и т. 3 въз основа на заповед на командира (началника) на военното формирование или ръководителя на съответната структура, в която се водят на отчет и доволствие.
(2)  Допълнителното възнаграждение за владеене на чужд език съгласно стандартизационно споразумение на НАТО STANAG 6001 се изплаща считано от датата на изпитния протокол, вписана в удостоверението за владеене на чужд език, а за новоназначените или преназначените военнослужещи и цивилни служители, отговарящи на условията за получаване, от датата на назначаването им.
(3) Заповедта по ал. 1 се изготвя от съответния орган по управление на човешките ресурси (по личния състав), в съответствие с:
1. удостоверението за владеене на чужд език съгласно стандартизационно споразумение на НАТО STANAG 6001 или извлечението от изпитния протокол от проведения изпит за владеене на чужд език съгласно НАТО STANAG 6001 по чл. 7; 
2. списъчния състав във формированието, отговарящ на условията за получаване на допълнителното възнаграждение.
Чл. 10. (1) На цивилните служители по чл. 3, т. 2 и т. 3, допълнителното възнаграждение по чл. 4 и чл. 5 се заплаща пропорционално на определената в индивидуалния трудов договор продължителност на работното време. 
(2) Допълнителното възнаграждение по чл. 4 и чл. 5 се заплаща само по основното правоотношение, а при непълно работно време – по всяко отделно правоотношение, до допълването им до съответната месечна продължителност на работното време.
(3) Ако лицето ползва неплатен отпуск по основното правоотношение, допълнителното възнаграждение по чл. 4 и чл. 5 се изплаща по допълнителното правоотношение в Министерството на отбраната, структурите на пряко подчинение на министъра на отбраната и Българската армия, ако по него не са налице основанията по чл. 8. 
Чл. 11. Разходите за изплащане на допълнителното месечно възнаграждение са за сметка на средствата за работна заплата в рамките на определения годишен бюджет на разпоредителите с бюджет. 

Допълнителна разпоредба
§ 1. По смисъла на тази наредба:
1. Основно правоотношение е всяко правоотношение (трудово или служебно), което независимо от основанието, на което е възникнало, е съществувало преди сключването на следващото правоотношение.

Заключителни разпоредби
§ 2. Наредбата се издава на основание чл. 214, ал. 1, т. 6 и чл. 296, ал. 1, т. 7 от Закона за отбраната и въоръжените сили на Република България.



[bookmark: _GoBack]§ 3. Наредба № Н-6 от 20 април 2021 г. за условията, размерите и реда за изплащане на допълнително месечно възнаграждение на военнослужещите и цивилните служители от Министерството на отбраната, структурите на пряко подчинение на министъра на отбраната и Българската армия за владеене на официалните езици на НАТО (обн., ДВ, бр. 36 от 1 май 2021 г.) се отменя.
§ 4. Издадените удостоверения за владеене на сърбохърватски език, да се приемат за валидни удостоверения за владеене на сръбски език.
§ 5. Наредбата влиза в сила от 01.10.2024 г. 

